A l'efecte d'admissió a aquesta convocatòria, es tindran en compte les dades que les persones participants hagin declarat en la sol·licitud de participació.
En aquest sentit, la persona participant només haurà d'aportar la documentació que acrediti el compliment dels requisits exigits en la convocatòria quan el Tribunal Qualificador acordi i faci pública la data o dates de presentació de la documentació acreditativa dels requisits o de qualsevol altra documentació, que la persona participant haurà de presentar als llocs establerts a la base 3.1.b) de la convocatòria (veure PAS 1, Punts de tramitació presencial).
Per a l'admissió al procés selectiu, les persones participants han de complir els requisits següents:
Per a l'admissió en aquest procés selectiu, les persones participants han de posseir en el dia de finalització del termini de presentació de sol·licituds i mantenir fins al moment de la presa de possessió com a funcionari/ària de carrera els requisits esmentats anteriorment, llevat dels corresponents a llengua catalana.
La manca de pagament, el pagament incomplet de la taxa o el fet de no acreditar, si s'escau, la bonificació de la taxa determinen l'exclusió de la persona participant del procés selectiu a les llistes definitives de persones participants admeses i excloses.
El pagament de la taxa a l'entitat bancària no substitueix el tràmit de presentació de la sol·licitud en el termini i la forma escaient.
No és procedent la devolució de la taxa en els supòsits d'exclusió de les proves selectives per una causa imputable a la persona interessada.
Consulteu les bases i annexos de la convocatòria
A través de la plataforma Tràmits Gencat, mitjançant aquest formulari habilitat a l'efecte i seguint les instruccions que proporciona la mateixa aplicació.
Les sol·licituds tramitades per aquest portal queden registrades automàticament en el Registre general electrònic.
Mitjançant el model de sol·licitud d'admissió en suport paper, que es pot obtenir al web del Departament d'Interior.
Si disposeu de certificat digital, es pot consultar l'estat del tràmit a la secció La meva carpeta.
Si no disposeu de certificat digital, es pot consultar l'estat del tràmit a l'estat de les meves gestions.
Finalitzat el termini de presentació de sol·licituds de participació, el secretari general del Departament d'Interior dictarà resolució en el termini màxim d'1 mes i declararà aprovada la llista provisional de persones admeses i excloses de la convocatòria i els motius d'exclusió.
Així mateix, declararà aprovada la llista provisional de participants que han de realitzar la prova de coneixements de llengua catalana.
A la resolució, que es publicarà al DOGC, s'indicaran els llocs on s'exposaran aquestes llistes de persones admeses i excloses i els motius d'exclusió.
Les persones participants disposaran d'un termini de 10 dies hàbils, a comptar de l'endemà de la publicació de les llistes al DOGC, per presentar al·legacions adreçades a esmenar els defectes imputables a elles, acreditar la documentació que se sol·licita o esmenar els defectes de la seva sol·licitud inicial.
Les persones participants que no esmenin dins d'aquest termini el defecte imputable a elles que hagi motivat la seva exclusió, es considerarà que desisteixen de la seva petició i s'arxivarà la seva sol·licitud sense cap altre tràmit.
En qualsevol cas, les persones participants han de comprovar fefaentment no només que no figuren a la llista d'excloses, sinó que els seus noms figuren a la llista de persones admeses.
Transcorreguts 15 dies hàbils de l'expiració del termini per formular al·legacions a les llistes provisionals, es faran públiques, mitjançant resolució del secretari general del Departament d'Interior que es publicarà al DOGC, les llistes definitives de persones participants admeses i excloses a la convocatòria i dels motius d'exclusió, amb indicació de la data, l'hora i el lloc de realització de la primera prova i de l'ordre d'actuació de les persones participants, i dels llocs on s'exposaran les llistes esmentades.
Així mateix, declararà aprovada la llista definitiva de participants que han de realitzar la prova de coneixements de llengua catalana.
Les publicacions oficials relatives a la convocatòria es realitzen a través del Tauler d'anuncis de la Seu electrònica de la Generalitat de Catalunya e-Tauler.
Aquestes publicacions, així com la resta d'actes que se'n derivin, els continguts informatius i els models de documents a què fan referència aquestes bases, es poden consultar a:
El procediment selectiu és el de concurs oposició i consta de les fases següents:
La fase d'oposició està constituïda per les proves següents:
A la fase de concurs, que no té caràcter eliminatori, es valoraran:
Bases de la convocatòria i annexos